Nuuskommentaar: Vrot regering, landsvyand of maaifoedies? | Maroela Media
Dié logika is effe bisar – dit beteken Hitler wat ook demokraties aan bewind geword het kan ook nie as 'n Duitse landsvyand beskou word nie. Die interessantheid is egter wat in die afgelope jaar sedertdien uit die penne van eertydse ANC-ondersteuners en apologete gekom het.
Jeffreys vervat: "Hy (adjunk-hoofregter Moseneke) verwerp die persepsie, wat klaarblyklik diep geanker is in die psige van invloedryke ANC-leiers – dink maar aan hoofsekretaris Gwede Ma¬n¬ta¬she, jeugleier Julius Malema, en dalk die president self – dat grondwetlikheid per se neerkom op die beperking van regeringsmag. Hy beskou dit as nie net misleidend nie, maar ook gevaarlik.
Dié en ander opmerkings wat moeilik te onderskei is van onomwonde stellings dat die ANC as landsvyand optree, kom nie uit die geledere van die AWB, Praag of selfs die DA nie. Trouens, opposisiepartye wat 'n persepsie het dat hulle wit is, en flikkers vir swart kiesers gooi, sal nie sommer die mond so uitspoel nie. Te maklik nog word kritiek op die ANC as kritiek op swart mense ervaar.
Die gehalte van Maroela se joernalistiek word al beter. Een van die dae het Afrikaanssprekendes nie meer nodig om die Media24 Monopolie te dwangsluk nie.